Ioannes miseratione diuinâ Lingonensis Episcopus vniuersis præsentes litteras inspecturis, salutem in Domino sempiternam. Noueritis quòd facimus, constituimus,  ordinamus nostros veros,  legitimos procuratores, ac nuncios speciales dilectos nobis in Christo viros venerabiles  discretos Ioannem de Saffris Canonicum  Sacristam Lingonensem carissimum nepotem nostrum,  Ioannem de Saffris Rectorem Ecclesiæ de Arboto nostræ Lingonensis Diœcesis, necnon dominum Aimonem de Altari Capellanum nostrum,  quemlibet eorum in solidum, ad resignandum purè  liberè in manibus Religiosorum virorum Abbatis Gaudrici,  Conuentus Reomaensis, vel Abbatis solùm prouentus  exitus, quos habemus,  tenemus ab eisdem ad vitam nostram in villa de Chamonce nostræ Lingonensis Diœcesis in decimis, terris, censiuis,  aliis quibuscunque, tam ex ratione iuris patronatus, quàm ex quacunque alia ratione, quandocunque eis, vel eorum alteri videbitur expedire; promittentes bona fide,  sub hypotheca  obligatione omnium bonorum nostrorum nos ratum  gestum pleniùs habituros quidquid per dictos procuratores nostros,  eorum alterum factum fuerit, seu etiam procuratum in præmissis, vel altero præmissorum. In cuius rei testimonium sigillum nostrum præsentibus litteris duximus apponendum. Actum  datum apud Rupem fortem, post festum beati Barnabæ Apostoli, anno Domini millesimo ducentesimo nonagesimo-sexto.